1. ปัจจัยความเสี่ยง

ในรายการของภาระหนี้สินระยะยาว บริษัทได้ดำเนินการขยายเวลาชำระหนี้ได้เรียบร้อยแล้ว
นอกจากนี้เนื่องจากอัตราดอกเบี้ยที่ลดลง และผลการดำเนินงานที่ดีขึ้นทำให้บริษัทมีสภาพคล่องมากพอ
จึงได้มีการชำระเงินต้นเพิ่มขึ้นในปีที่ผ่านมาเป็นจำนวน 16 ล้านบาท
ในส่วนของหนี้สินระยะยาวนี้บริษัทได้ทำการวิเคราะห์สภาพคล่อง
และเชื่อว่าไม่มีปัญหาในการชำระหนี้ตามกำหนดแต่อย่างใด
ในปีที่ผ่านมาบริษัทได้มีการออกตั๋วเงินเป็นจำนวน 48 ล้านบาท ให้แก่ผู้ถือหุ้นที่สนใจ
โดยให้ดอกเบี้ยในอัตราร้อยละ 5.75 เงินที่ได้จากการออกตั๋วได้นำไปชำระหนี้กับสถาบันการเงิน
ทำให้สามารถลดค่าใช้จ่ายด้านดอกเบี้ยได้เป็นจำนวน 0.27 ล้านบาท
ตั๋วเงินนี้อาจมีความเสี่ยงในกรณีที่ผู้ทรงตั๋วต้องการคืนตั๋วพร้อมกัน
อย่างไรก็ตามเนื่องจากจำนวนเงินไม่สูงมากทางบริษัทมีวงเงินสำรองจากสถาบันการเงินเปิดไว้สำหรับกรณีดังกล่าว
และจากอัตราดอกเบี้ยในตลาดปัจจุบันเชื่อว่าผู้ทรงตั๋วยังคงต้องการคงตั๋วเงินไว้ตามกำหนด

กรณีของดอกเบี้ยค้างชำระของบริษัทร่วม และบริษัทที่เกี่ยวข้อง
เนื่องจากบริษัทได้ดำเนินการเพิ่มทุนเพื่อที่จะเข้าไปซื้อหุ้นทั้งหมดของบริษัทร่วม
และรวมทั้งปรับในส่วนของเงินต้นและดอกเบี้ยคา้งชำระด้วย โดยคาดว่าหลังจากดำเนินการแล้ว
บริษัทจะถือหุ้นในบริษัทร่วมเป็นจำนวนอย่างน้อย 90 เปอร์เซ็นต์
และจะไม่มีปัญหาในส่วนของเงินต้นและดอกเบี้ยค้างชำระอีกต่อไป

ปัจจัยเสี่ยงอื่น ๆ ตลาดยังคงมีสภาวะอุปทานที่เกินทำให้ยังคงมีการแข่งขันสูง นอกจากนี้นโยบาย 30
บาทของรัฐบาล ซึ่งจะดำเนินการทั่วประเทศในเดือนเมษายนนี้
น่าจะส่งผลต่อโครงการสร้างของฐานลูกค้าของโรงพยาบาลเอกชน
โดยโรงพยาบาลซึ่งไม่อยู่ในโครงการจะมีสัดส่วนของลูกค้าชำระเงินเองลดลง
ซึ่งอาจส่งผลถึงรายได้ของโรงพยาบาล
อย่างไรก็ตามเนื่องจากความน่าเชื่อถือในคุณภาพของการดูแลรักษาของโรงพยาบาลซึ่งอยู่ในโครงการจะต้องด้อยกว่าโรงพยาบาลนอกโครงการ
ดังตัวอย่างจากโรงพยาบาลประกันสังคม
จะทำให้ลูกค้ากลุ่มที่มีกำลังซื้อยังคงจะใช้บริการของโรงพยาบาลเอกชนที่ตัวเองเชื่อถืออยู่ต่อไป
สำหรับโรงพยาบาลเองได้วางแนวทางที่จะขยายบริการในส่วนที่ไม่สามารถใช้ประกันได้ อาทิ
บริการศูนย์เลซิค ซึ่งจะเริ่มดำเนินการประมาณกลางปี 2545
บริการเกี่ยวกับความงามทางผิวหนังและศัลยกรรมความงาม

นอกจากนั้น บริษัทยังต้องรับรู้ส่วนได้เสียในการขาดทุนของบริษัทร่วม ในปี 2544 จำนวน 6.41
ล้านบาท ซึ่งลดลงจากปี 2543 ที่มีจำนวน 9.50 ล้านบาท
แต่ก็ยังมีผลทำให้ผลกำไรจากการดำเนินการของบริษัทลดลง ในปี 2545
บริษัทร่วมกำลังดำเนินการปรับปรุงโครงสร้างหนี้และโครงสร้างเงินทุน เพื่อแก้ไขปัญหาดังกล่าว
ซึ่งคาดว่าจะทำให้ผลประกอบการของบริษัทร่วมมีผลกำไรได้

ในส่วนของเงินลงทุนจากการซื้อที่ดิน ขณะนี้ยังไมมีแผนรายจ่ายลงทุนเพิ่มแต่อย่างไร
สำหรับภาระหนี้สินระยะยาวจำนวน 319.6 ล้านบาทนั้น ในปี 2544
บริษัทได้ดำเนินการขอขยายระยะเวลาชำระหนี้ออกไปจนถึงปี 2544
โดยขอผ่อนชำระคืนเงินต้นสำหรับปี 2544 - 2549 เพียงปีละ 24 ล้านบาท
และขอลดอัตราดอกเบี้ยลงอีก 0.17% ต่อปีมีระยะเวลา 2 ปี
ซึ่งจะมีผลให้บริษัทมีสภาพคล่องทางการเงินดียิ่งขึ้น สำหรับภาระหนี้สินระยะสั้นจำนวน 48
ล้านบาทที่บริษัทกู้เงินจากบุคคลที่เกี่ยวข้องกันและบุคคลอื่นโดยออกตั๋วสัญญาใช้เงินมีระยะเวลา 2 ปี
อัตราดอกเบี้ยร้อยละ 5.75 บริษัทคาดว่าจะสามารถขอขยายระยะเวลาชำระคืนได้อีกไม่ต่ำกว่า 2
ปี เนื่องจากภาวะอัตราดอกเบี้ยเงินฝากของสถาบันการเงินในประเทส
ยังอยู่ในอัตราที่ต่ำกว่าอัตราดอกเบี้ยตั๋วสัญญาใช้เงินของบริษัท นอกจากนั้น
บริษัทยังมียอดวงเงินเบิกเกินบัญชีที่ธนาคารพาณิชย์อีกจำนวน 30 ล้านบาท
เพื่อรองรับการขอไถ่ถอนตั๋วสัญญาใช้เงินดังกล่าว

กรณีเงินให้กู้ยืมแก่บริษัทที่เกี่ยวข้องกันจำนวน 4.9 ล้านบาทนั้น
ขณะนี้กำลังดำเนินการประเมินราคาทรัพย์สินของบริษัทที่เกี่ยวข้องกันเพื่อชำระหนี้ดังกล่าวบางส่วน
สำหรับเงินให้กู้ยืมแก่บริษัทร่วมที่ยังค้างชำระเงินต้นและดอกเบี้ยจำนวนรวม 91.48 ล้านบาท
ทางบริษัทคาดว่าบริษัทร่วมจะสามารถชำระหนี้ได้
เพราะบริษัทร่วมกำลังดำเนินการเพิ่มทุนจดทะเบียน บริษัทฯ จึงไม่ได้ตั้งค่าเผื่อหนี้สงสัยจะสูญ